[{"text_idx": "#000001", "text": "Kas tunned vahel, et magusaisu kimbutab ja hirmsasti tahaks midagi kodust ja magusat po\u0303ske pista? Ole mureta \u2013 jagame sinuga midagi to\u0303eliselt head. Mahlased banaani-mandlimuffinid maitsevad justkui vanaema tehtud, olles seejuures aga tervislikud, ta\u0308istaimsed ja ta\u0308iesti patuvabad. Need ho\u0303rgud muffinid on vabad nii gluteenist, munast, rafineeritud suhkrust kui ka lehmapiimast. Niisamuti ei sisalda need pa\u0308rmi ega midagi muud, mis sinu tervisele hea ei ole. Maitsekust on muffinites aga ku\u0308llaga ning ka magususest puudu ei tule. Meie maitsemeeled on neist mandlimuffinitest ku\u0308ll va\u0308ga vo\u0303lutud ja oleme kindlad, et ka sina ei pea pettuma."}, {"text_idx": "#000004", "text": "Eelkuumuta ahi 190 kraadini. Senikaua, kuni ahi kuumeneb, sega kokku taigen. Alusta \u201cmuna\u201d valmistamiseks. Selleks sega va\u0308iksemas kausis kokku jahvatatud lina- vo\u0303i chia seemned ning vesi ja to\u0303sta viieks minutiks ko\u0303rvale paisuma. Suuremas kausis purusta banaan koos ku\u0308psetuspulbri ja soodaga ning lisa banaanisegule valminud linaseemne muna, vanill, kookossuhkur, vahtrasiirup, sool, kaneel ja o\u0303li ning sega hoolikalt ko\u0303ik u\u0308htlaseks. Seeja\u0308rel lisa mandlipiim ning jahud ja ta\u0308rklised. Sega la\u0308bi ning jaota valminud taigen u\u0308htlaselt muffinivormidesse. Soovi korral raputa peale hakitud kreeka pa\u0308hkleid. Ku\u0308pseta muffineid 28-35 minutit, kuni muffinid on pealt pruunid ning hambatikk tuleb kuivalt va\u0308lja."}, {"text_idx": "#000006", "text": "Gluteenivabad u\u0308lepanni pannkoogid marjade ja meega"}, {"text_idx": "#000007", "text": "Gluteenivabad ku\u0308psised sidruni ja mustikatega"}]